b'\n_START_ARTICLE_\nTerm (arhitektura)\n_START_PARAGRAPH_\nV klasi\xc4\x8dni arhitekturi je term ali termova figura \xc4\x8dlove\xc5\xa1ka glava in poprsje, ki se nadaljuje kot oblika, ki je podobna kvadratnemu sto\xc5\xbe\xc4\x8dastemu stebru._NEWLINE_Ime izhaja iz imena za rimskega boga mej in mejnikov, to je Termin. Doprsni kip Hermesa kot za\xc5\xa1\xc4\x8ditnika meja v starodavni gr\xc5\xa1ki kulturi z mo\xc5\xa1kimi genitalijami, ki prekrivajo navadno bazo na primerni vi\xc5\xa1ini, se imenuje herma. Zlo\xc4\x8din Alkibiada in njegovih vinskih bratcev, za kar je Sokrat naposled posredno pla\xc4\x8dal s svojim \xc5\xbeivljenjem, je bil skrunjenje Hermesovih figur v Atenah._NEWLINE_Na Artemidinem templju v Efezu ima Gospa iz Efeza (Efe\xc5\xa1ka Artemida), boginja z mnogimi dojkami, bogato okra\xc5\xa1eno vre\xc4\x8dasto obleko \xe2\x80\x93 term, iz katere gledajo le stopala._NEWLINE_V arhitekturi in poslikani arhitekturni dekoraciji evropske renesanse in naslednjem klasi\xc4\x8dnem slogu so termove figure pogoste. Pogosto predstavljajo manj\xc5\xa1a bo\xc5\xbeanstva, povezana s polji in vinogradi ter robovi gozdov, Pan in Favn ter bakhantke, posebej pa so lahko oble\xc4\x8deni v vence s sadjem in cvetjem._NEWLINE_Termove figure so bile zna\xc4\x8dilnost sloga 16. stoletja v pohi\xc5\xa1tvu in izrezljane notranjosti, ki se imenuje antwerpenski manierizem. Tovrstno graviranje se je raz\xc5\xa1irilo v Nem\xc4\x8dijo in Anglijo._NEWLINE_Figure v obliki podstavkov za mize ali kot sve\xc4\x8dniki (francosko gu\xc3\xa9ridon) so bili zna\xc4\x8dilni za poznobaro\xc4\x8dni slog Ludvika XIV. v Franciji, na Nizozemskem, v Belgiji, Luksemburgu in Angliji, o\xc5\xbeivili so ga pri neopaladijskem pohi\xc5\xa1tvu, ki ga je oblikoval William Kent, in ponovno v slogu francoskega empirskega sloga zgodnjega 19. stoletja.'